Armsad kokkutulnud! Palun andke käega märku, kes on Tartu Ülikoolis õppinud. Aitäh aktiivse osavõtu eest, kõik ei andnud märku, aga need, kes on õppinud Tartu Ülikoolis või sellega seotud, teavad, et Tartu Ülikool peab oma juubeleid iga natukese aja tagant vastavalt sellele, millist tähtpäeva, millisest asutamiskuupäevast on siis võimalik pidada. Tänases Tartu Ülikooli seaduses, mis kehtib ja täna uuendatud Tartu Ülikooli seaduses, mille  valitsus heaks kiitis ja saadab Riigikokku menetlemiseks edasi, on selgelt kirjas, et Tartu Ülikool on asutatud 1632. aastal ja on Eesti Vabariigi rahvusülikool.